cyanic-selkie/wikianc huggingface dataset:
சித்தாபுதூர்
சித்தாபுதூர் (Siddhapudur) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். கோயம்புத்தூர் மத்திய சிறைச்சாலை, சித்தாபுதூரிலிருந்து சுமார் 3.5 கி.மீ. தூரத்தில், டாக்டர் நஞ்சப்பா சாலையில் அமைந்துள்ளது.
அமைவிடம்
கடல் மட்டத்திலிருந்து சுமார் 439 மீட்டர் உயரத்தில் அமைந்துள்ள சித்தாபுதூர் பகுதியின் புவியியல் ஆள்கூறுகள் 11°01'16.3"N 76°58'32.5"E (அதாவது, 11.021200°N 76.975700°E) ஆகும்.
சாலைப் போக்குவரத்து
சித்தாபுதூர் வழியாக, அரசினர் மாநகராட்சி மற்றும் தனியார் நிறுவனப் போக்குவரத்து பேருந்துகள் அதிகளவில் செல்கின்றன. அருகிலேயே கோயம்புத்தூர் மாநகராட்சி நகரப் பேருந்து நிலையம் அமைந்து, போக்குவரத்தை எளிதாக்குகிறது.
தொடருந்து போக்குவரத்து
அதிகமான மக்கள் பயன்படுத்தும் கோயம்புத்தூர் சந்திப்பு தொடருந்து நிலையம், சித்தாபுதூரிலிருந்து சுமார் 5 கி.மீ. தொலைவிலுள்ளது. இங்கிருந்து சுமார் 2.5 கி.மீ. தூரத்திலுள்ள கோயம்புத்தூர் வடக்கு தொடருந்து நிலையம் அருகிலுள்ளதாகும்.
வான்வழிப் போக்குவரத்து
சித்தாபுதூரிலிருந்து சுமார் 8 கி.மீ. தொலைவில், கோயம்புத்தூர் பன்னாட்டு வானூர்தி நிலையம் உள்ளது.
பள்ளி
பி. ஆர். சித்தா நாயுடு நினைவு மெட்ரிகுலேஷன் பள்ளி என்ற தனியார் பள்ளி ஒன்று சித்தாபுதூரில் இயங்குகிறது.
கல்லூரி
மாணவிகள் பயன் பெறும் வகையில், சிறீ ராமகிருஷ்ணா மகளிர் கலை அறிவியல் கல்லூரி, சித்தாபுதூரில் அமைந்துள்ளது.
மருத்துவம்
ரூ.230 கோடி செலவில் கட்டப்பட்ட அருமையான சிறப்பு மருத்துவப் பிரிவுடன், சித்தாபுதூரில் ஸ்ரீ ராமகிருஷ்ணா மருத்துவமனை என்ற தனியார் மருத்துவமனை ஒன்று உள்ளது.
காவல்துறை
சித்தாபுதூர் பகுதியில் பயன்படுத்தப்படாமல் இருந்த வீடு ஒன்றைப் புதுப்பித்து, இப்பகுதியிலுள்ள காவல்துறை மற்றும் அரசு சாராத அமைப்புகள் இணைந்து, காவல்துறை இளைஞர் சங்கம் ஒன்று ஏற்படுத்தப்பட்டுள்ளது.
மேற்கோள்கள்
பகுப்பு:கோயம்புத்தூர்
மாணிக்க மலை
மாணிக்க மலை (Diamond Hill) என்பது ஹொங்கொங், கவுலூன் பகுதியில், வொங் டய் சின் மாவட்டத்தில் உள்ள ஒரு நகரமாகும். இந்த நகரம் மலைத்தொடர்களின் மையத்தில் அமைந்துள்ள ஒரு நகரமாகும். நகரத்தின் கட்டடங்களில் அதிகமானவை மக்கள் குடியிருப்புத் தொகுதிகளாகும்.
இந்த நகரத்தில் மையத்தில் சீனத் தொன்மையை வெளிப்படுத்தும் டாங் அரசவம்ச கட்டடக் கலையை வெளிப்படுத்தும் கட்டடங்களைக் கொண்ட நாண் லியான் பூங்கா அமைந்துள்ளது. அத்துடன் சீனரின் தொன்மையான ஒரு பௌத்தக் கோயிலும், அதனுடன் அமைக்கப்பட்டிருக்கும் சி லின் கன்னிமடமும் இந்த நகரின் சிறப்பாகும்.
வெளியிணைப்புகள்
பகுப்பு:வொங் டயி சின் மாவட்டம் பகுப்பு:கவுலூன் பகுப்பு:மாணிக்க மலை
தொல்லியல் அருங்காட்சியகம், வைசாலி
தொல்லியல் அருங்காட்சியகம், வைசாலி, இந்தியாவின் பீகார் மாநிலத்தின் வைசாலி மாவட்டத்தின், வைசாலி நகரத்தில் உள்ளது. இவ்வருங்காட்சியகத்தை இந்தியத் தொல்லியல் ஆய்வகம் பராமரிக்கிறது.
இதனைச் சுற்றியுள்ள பகுதிகளில் மேற்கொள்ளப்பட்ட அகழ்வாய்வுகளின்போது பெறப்பட்ட அரும்பொருட்களைக் காட்சிக்கு வைப்பதற்காக இந்த அருங்காட்சியகம் 1971 ஆம் ஆண்டில் அமைக்கப்பட்டது. இது நான்கு காட்சிக்கூடங்களைக் கொண்டது.
இங்கே களிமண்ணால் செய்யப்பட்ட பல வகை உருவங்கள், தாயும் பிள்ளையும், துர்க்கை, புத்தர் போன்ற சிற்பங்கள் என்பன உள்ளன. இவற்றுடன் முத்திரைகள், அணிகலன்களுக்குரிய மணிகள், நாணயங்கள் என்பனவும் இங்கு வைக்கப்பட்டுள்ளன.
வெளியிணைப்புக்கள்
பகுப்பு:பீகார் அருங்காட்சியகங்கள் பகுப்பு:தொல்லியல் அருங்காட்சியகங்கள் பகுப்பு:வைசாலி மாவட்டம்
பாலிகானப்பள்ளி
பாலிகானப்பள்ளி (Baliganapalli) என்பது ஒசூர்வட்டம், கிருட்டிணகிரி மாவட்டம், தமிழ்நாடு, இந்தியாவில் உள்ள ஒரு ஊராகும்.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 157 வீடுகள் உள்ளன. மக்கள் தொகை 674, இதில் 348 பேர் ஆண்கள், 326 பேர் பெண்கள் ஆவர். எழுத்தறிவு விகிதம் 66.33% ஆகும் இது தமிழ்நாட்டின் சராசரி எழுத்தறிவு விதமான 80.09 % க்கும் குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
கிஜூபாய் பதேக்கா
கிஜூபாய் பதேக்கா (Gijubhai Badheka, 15 நவம்பர் 1885 – 23 ஜூன் 1939) சித்தல் நகரில் பிறந்த இவர், இந்தியாவில் மாண்டிசோரி கல்வி முறையை அறிமுகப்படுத்துவதில் பெரும் பங்கு வகித்தார். இவர் “மீசை உள்ள அம்மா” எனவும் அறியப்படுகிறார். முதலில் இவர் உயர்நீதிமன்றத்தில் வழக்கறிஞராக பணியாற்றினார். 1923 – ல் அவருடைய மகன் பிறந்த பிறகு, இவர் குழந்தை வளர்ச்சி மற்றும் கல்வியில் தனது ஆர்வத்தை செலுத்தினார். 1920-ல் பதேகா “ பால மந்திர்” என்னும் முன் தொடக்கப் பள்ளியை நிறுவினார். “பகல் கனவு“ போன்ற பல கல்விசார் நூல்களை வெளியிட்டுள்ளார்.
வாழ்க்கை
பதேகா, மேற்கு இந்தியாவின் செளராஷ்டிரா பகுதியில் பிறந்தவர். இவருக்கு பெற்றோர் இட்ட பெயர் “ கிரிஜாசங்கர் “. குசராத்தில் உள்ள பவநகர் பகுதியில் வளர்ந்தார். 1907 –ல் கிழக்கு ஆப்பிரிக்காவிற்கு சென்ற இவர், பின் மும்பையில் தனது பணியை தொடர்ந்தார். 1939, ஜூன் 23-ல் இயற்கை எய்தினார்.
கல்விக்கான பங்களிப்புகள்
1920 –ல் பால மந்திர் மழலையர் பள்ளியை தொடங்கினார். பிறகு நானாபாய்பட், ஹர்பால் திரிவேதி மற்றும் பதேகா ஆகியோர் சேர்ந்து “ ஸ்ரீ தட்சிணாமூர்த்தி ஜிஜூபாய் வினய் மந்திர் “ என்னும் பள்ளியை பவநகரில் நிறுவினர்.
வெளியீடுகள்
பதேகா கதைப்புத்தகங்கள் உட்பட 200 நூல்களை வெளியிட்டுள்ளார். அவை அனைத்தும் குழந்தைக் கல்வி, பயணம், நகைச்சுவை இவைகளை மையப்படுத்தியே இருந்தன. அவருடைய புத்தகங்கள் குழந்தைகள், பெற்றோர், கல்வியாளர்களை பெரிதும் கவர்ந்தன.
மேற்கோள்கள்
பகுப்பு:இந்திய எழுத்தாளர்கள் பகுப்பு:1885 பிறப்புகள் பகுப்பு:1939 இறப்புகள் பகுப்பு:குஜராத் மக்கள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:பாவ்நகர் மாவட்ட நபர்கள்
அந்தரங்கம் ஊமையானது
இத்திரைப்படத்தினை ஸ்ரீ லங்கால் பிலிம்ஸ் நிறுவனம் தயாரித்தது.
பாடல்கள்
இப்படத்திற்கு ஜாய் இசையமைத்தார். பாடல் வரிகளை கண்ணதாசனும், கங்கை அமரனும் இயற்றினர்.
வெளி இணைப்புகள்
பகுப்பு:1980 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சரத் பாபு நடித்த திரைப்படங்கள் பகுப்பு:சுருளி ராஜன் நடித்த திரைப்படங்கள்
மலேசிய முன்னேற்றக் கட்சி
மலேசிய முன்னேற்றக் கட்சி (ஆங்கிலம்: Malaysian Advancement Party (MAP); மலாய்: Parti Kemajuan Malaysia; சீனம்: 馬來西亞進步黨; சாவி: ڤرتي كماجوان مليسيا) என்பது மலேசியாவின் இந்தியர்களை மையமாகக் கொண்ட ஓர் அரசியல் கட்சியாகும். 2019 மே 28-ஆம் தேதி இந்தக் கட்சி உருவாக்கப்பட்டது.
மலேசிய இந்தியச் சமூகத்தின் அரசியல், பொருளியல், கல்வி, பண்பாடு, சமயம் மற்றும் சமூகம் சார்ந்த நலன்களைப் பேணிக் காப்பது இந்தக் கட்சியின் தலையாய நோக்கம் என அறியப்படுகிறது.
பாக்காத்தான் அரசாங்கத்தின் கீழ் மலேசிய இந்தியர்களின் நம்பிக்கையும் வாய்ப்பும் புத்துயிர் பெற்றுள்ள நிலையில்; இந்தக் கட்சி அவர்களைச் சரியான முறையில் பிரதிநிதிக்கும் என்பதை உறுதி செய்யும் என்று அந்தக் கட்சியின் தலைவர் பொன்.வேதமூர்த்தி (Waytha Moorthy Ponnusamy) கூறியுள்ளார்.
பொது
மலேசியப் பிரதமர் துறையில் தேசிய ஒற்றுமை மற்றும் சமூக நல்வாழ்வுக்குப் பொறுப்பான முன்னாள் பிரதமர் துறை அமைச்சர் பொன்.வேதமூர்த்தி என்பவரால் மலேசிய முன்னேற்றக் கட்சி நிறுவப்பட்டது. இவர் இந்து உரிமைகள் போராட்டக் குழுவின் (Hindu Rights Action Force) (HINDRAF) தலைவர் ஆகும்.
2018 செப்டம்பர் மாதம், இந்தக் கட்சி பதிவு செய்யப் படுவதற்காக, மலேசியச் சங்கங்களின் பதிவு அதிகாரியிடம் (Registrar of Societies) அதன் தற்காலிகக் குழுவால் (Pro-tem Committee) சமர்ப்பிக்கப்பட்டது. 2019 சூலை 16-ஆம் தேதி, மலேசியச் சங்கங்களின் பதிவு அதிகாரியால், அந்தக் கட்சி அதிகாரப்பூர்வமாகப் பதிவு செய்யப்பட்டது.
துன் மகாதீருக்கு ஆதரவு
புதிய அரசியல் கட்சியை உருவாக்கியதன் காரணமாக இண்ட்ராப் தலைவர் பதவியில் இருந்து விலகுவதாகவும் பொன்.வேதமூர்த்தி அறிவித்தார். மலேசிய முன்னேற்றக் கட்சியில் தலைமைத்துவத்தை மையப்படுத்த விருபுவதாகவும் அவர் அறிவித்தார்.
பொன்.வேதமூர்த்தி தலைமையிலான மலேசிய முன்னேற்றக் கட்சியும்; இண்ட்ராப் இயக்கமும்; 2018-ஆம் ஆண்டு மலேசியப் பொதுத் தேர்தலில் துன் மகாதீர் பின் முகமது கூட்டணியில் இணைந்து பிரசாரங்களில் தீவிரமாக ஈடுபட்டன.
வேதமூர்த்திக்கு அமைச்சர் பதவி
மலேசிய முன்னேற்றக் கட்சி அதிகாரப்பூர்வ உறுப்பியக் கட்சியாகத் தேர்தல் கூட்டணியில் இணைத்துக் கொள்ளப்படா விட்டாலும், 2018-ஆம் ஆண்டு மலேசியப் பொதுத் தேர்தலில் துன் மகாதீருக்கு முழுமையான ஆதரவை வழங்கினர்.
அத்துடன் மலேசிய முன்னேற்றக் கட்சிக்குத் தொகுதிகள் ஏதும் ஒதுக்கப்படவில்லை என்றாலும் பாக்காத்தான் அரப்பான் கூட்டணிக்கு ஆதரவாகப் பிரச்சாரங்களையும் வேதமூர்த்தி குழுவினர் நாடு முழுக்க மேற்கொண்டனர்.
2018-ஆம் ஆண்டு மலேசியப் பொதுத் தேர்தல் முடிந்து பிரதமரான மகாதீர் பின் முகமது யாரும் எதிர்பாராத வகையில் பொன்.வேதமூர்த்திக்கு அமைச்சர் பதவியை வழங்கினார்.
இண்ட்ராப்
இந்து உரிமைகள் போராட்டக் குழு (Hindu Rights Action Force) அல்லது இண்ட்ராப் (HINDRAF) மலேசியாவில் இயங்கி வரும் ஓர் இந்து உரிமைகள் போராட்டக் குழு ஆகும். இதன் தலையாயச் சுலோகம் "மக்கள் சக்தி".
மலேசியாவின் முப்பது அரசு சார்பற்ற இந்து அமைப்புகளின் கூட்டணியாக இண்ட்ராப் விளங்குகிறது. மலேசிய இந்து மக்களின் உரிமைகள், கலாசார பாரம்பரியங்கள் காக்கப்பட வேண்டும் என்பது அதன் தலையாய கோட்பாடு ஆகும்.
மலேசியாவில் இந்து சமயம்
மலேசியாவில் வாழும் இந்து சமயத்தைச் சேர்ந்த மக்களுக்கு எதிரான கொள்கையில் மலேசிய அரசு செயல்பட்டு வருகிறது என்பது இண்ட்ராப் குழுவின் குற்றச்சாட்டாக இருந்தது. மலேசிய இந்தியர்களும் இந்து சமயமும் மலேசியாவில் பாதுகாக்கப்பட வேண்டும் என்று இண்ட்ராப் வலியுறுத்தி வருகிறது. அதன் காரணமாக தேசிய ரீதியில் இண்ட்ராப் பல்வேறு போராட்டங்களை நடத்தியது.
மலேசிய அரசால் இந்துக் கோயில் அழிப்புகளை நிறுத்தவேண்டும்; ஐக்கிய இராச்சியம் மற்றும் பன்னாட்டு குற்றவியல் நீதிமன்றம் ஆகியவை கண்டனம் செய்யவேண்டும் என்பது இண்ட்ராப்பின் முக்கிய நோக்கங்கள் ஆகும்.
வெளி இணைப்புகள்
பகுப்பு:மலேசிய அரசியல் கட்சிகள்
கிரண் பாலா போரா
ஆரம்ப கால வாழ்க்கை
கிரண் பாலா போரா நகோன் மாவட்டத்தில், வட ஐபோரகான் கிராமத்தில் 1904 ஆம் ஆண்டில் பிறந்தார். கமல் சந்திரா பண்டிட் மற்றும் சரோஜ் அதியூ ஆகியோருக்கு மகளாகப் பிறந்தார். இவரது தந்தை கமல் சந்திர பண்டிட் பள்ளி ஆசிரியராக இருந்தார். அந்த நேரத்தில் இந்திய சமூகத்தில் பெண்களை பள்ளிக்கு அனுப்புவதில் இருந்த கட்டுப்பாடுகள் இருந்தபோதிலும் கிரண் 3 ஆம் வகுப்பு வரை பள்ளியில் படித்தார். இவர் நகோன் மாவட்டம், பரோலி குரியினைச் சேர்ந்த சகி ராம் இலசுகர்  என்பவரைத் திருமணம் செய்தார்.திருமணத்திற்குப் பிறகான சில காலங்களிலேயே இவரது கணவர் இறந்தார்.கமல் சந்திரா கிரணின் இளம் மகளுடன் கிரானை வீட்டிற்கு அழைத்து வந்தார். இவர் தனது இளம் வயதிலேயே நாட்டின் புரட்சிகர இயக்கங்களில் ஆர்வம் காட்டினார்.
இந்தியாவின் சுதந்திர இயக்கத்திற்கு பங்களிப்பு
குறிப்பாக ஜாலியன் வாலாபாக் படுகொலைக்குப் பிறகு, பிரித்தானிய ஆட்சியில் இருந்து இந்தியா சுதந்திரம் பெற வேண்டும் என்ற எண்ணம் 1920 கோடை காலத்தில் புத்துயிர் பெற்ற்றது. காந்தி தலைமையில், இந்தியா முழுவதும் நூற்றுக்கணக்கான மக்கள் அகிம்சை போராட்டங்களில் பங்கேற்றனர். கிரண் சுதந்திர போராட்ட தலைவர்கள் தியாகங்கள் மற்றும் சவால்களால் ஈர்க்கப்பட்டு அதில் பங்கேற்க முடிவு செய்தார். இவர் இயக்கத்தின் செயல்பாடுகளில் தன்னை ஈடுபடுத்திக்கொண்டார் மற்றும் படிப்படியாக அதற்காக தனது முழு நேரத்தையும் அர்ப்பணித்தார். நிதி திரட்டுவதற்கான இவரது முயற்சிகள் இந்தியாவின் வடகிழக்கு பகுதியில் காங்கிரசுவின் வேகத்தை அதிகரிக்க உதவிய ஒரு முக்கிய காரணியாகும். பூர்ண சந்திர சர்மா, மஹிதர் போரா, ஹலதர் புயான், மற்றும் தேவகாந்தா பாருவா போன்ற தலைவர்களின் ஊக்கமும் ஒத்துழைப்பும் இவரை வலுவான சுதந்திரப் போராட்ட வீரராக மாற உதவியது. இந்த நேரத்தில், இவர் அசாமில் இருந்து ஒரு சிறந்த எழுத்தாளர், சமூக சீர்திருத்தவாதி மற்றும் சுதந்திரப் போராட்ட வீரரான சந்திரபிரவ சைகியானியையும் சந்தித்தார். கிரண் இவருடன் இணைந்து மற்றும் இவரது வழிகாட்டுதலின் கீழ் நிறைய சமூக காரணங்களுக்காக பணியாற்றினார்.
கிரண் பாலா போரா ஒத்துழையாமை இயக்கத்தின் நோக்கங்களில் ஒன்றான வெளிநாட்டு பொருட்களின் பயன்பாட்டை புறக்கணிப்பதில் ஈடுபட்டார். இது போன்ற ஒரு சம்பவத்தில், இவர் தனது சொந்த வீட்டின் அனைத்து வகையான மதிப்புமிக்க வெளிநாட்டு பொருட்களையும் உடைகள் உட்பட எரித்தார், பின்னர் மற்றவர்களையும் இவ்வாறே செய்யுமாறு வழிநடத்தினார். ஐரோப்பாவில் தயாரிக்கப்பட்ட ஆடைகளை வாங்குவதற்குப் பதிலாக, இவள் பருத்தியைச் சுழற்றி தன் துணியைத் தயாரிக்க ஆரம்பித்தாள்.
லாகூர் காங்கிரஸ், 1929 இல், 26 ஜனவரி 1930, பூர்ண ஸ்வராஜ் (அல்லது முழுமையான சுதந்திரம்) தினமாக கொண்டாட முடிவு செய்தது. அதன்படி, கோலியபோரில் 400 க்கும் மேற்பட்ட பெண்கள், கிரண் பாலா தலைமையில், அரசாங்கத்தை மீறி கொண்டாட்டங்களில் பங்கேற்றனர். பெண்கள் பங்கேற்பதை காவலர்கள் தடுத்தனர், மேலும் பலர் தாக்கப்பட்டதாக கூறப்படுகிறது.
சான்றுகள்
பகுப்பு:இந்திய விடுதலைப் போராட்ட வீராங்கனைகள் பகுப்பு:1993 இறப்புகள் பகுப்பு:1904 பிறப்புகள்
கொரவண்டஅள்ளி ஊராட்சி
கொரவண்டஅள்ளி ஊராட்சி (Korvandahalli Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1259 ஆகும். இவர்களில் பெண்கள் 622 பேரும் ஆண்கள் 637 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சி லின் கன்னிமடம்
thumb|right|220px|சி லின் கன்னிமட [[பௌத்தம்|பௌத்தக் கோயிலின் முகப்புத்தோற்றம்]] சி லின் கன்னிமடம் (Chi Lin Nunnery) என்பது ஹொங்கொங்கில் உள்ள மிகப் பெரிய பௌத்த கோயில் வளாகம் ஆகும். இந்த பௌத்த கோயில் வளாகம் ஹொங்கொங், கவுலூன் பகுதியில், வொங் டயி சின் மாவட்டத்தில், மாணிக்க மலை நகரில் அமைந்துள்ளது. இந்த பௌத்த கோயில் வளாகமும், பௌத்த பெண் துறவியருக்கான கன்னிமடம் 33,000 சதுர மீட்டர்களுக்கும் அதிகமான நிலப்பரப்பைக் கொண்டுள்ளது. இந்த பௌத்த கோயிலில் பௌத்தத் தூபிகள் எதுவும் இல்லை. இக்கோயில் முழுதுமாக சீனப் பாரப்பரிய கட்டடக்கலை வடிவமைப்பில் கட்டப்பட்டதாகும். ஒவ்வொரு நாளும் சுற்றுலா பயணிகளும், உள்ளூர் உல்லாசப் பயணிகளும் இந்தக் கோயிலில் நிறைந்து காணப்படுவர். கோயிலின் உள்ளே "சக்யமுனி புத்தர் சிலை" ஒன்று உள்ளது. இச்சிலை தங்கம், களிமண், கற்பாறை போன்றவற்றின் கலப்பில் கட்டப்பட்டுள்ளது. இந்த சிலையை சிறப்பு நாட்களில் மட்டுமே பார்க்க முடியும். இருப்பினும் கோயில் வளாகம் காலை 7:00 மணி முதல் பின்னேரம் 7:00 மணிவரை திறந்திருக்கும்.
பகுப்பு:ஹொங்கொங் சுற்றுலா தளங்கள் பகுப்பு:வொங் டயி சின் மாவட்டம் பகுப்பு:ஹொங்கொங் பௌத்தக் கோயில்கள் பகுப்பு:மாணிக்க மலை
எடையூர் பேரிஞ்சமுடையார் கோயில்
எடையூர் பேரிஞ்சமுடையார் கோயில் தமிழ்நாட்டில் திருவாரூர் மாவட்டம், எடையூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பேரிஞ்சமுடையார், பூரணாம்பிகை, புஷ்பகலாம்பிகை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கல்லல் ஊராட்சி ஒன்றியம்
கல்லல் ஊராட்சி ஒன்றியம், தமிழ்நாட்டின் சிவகங்கை மாவட்டத்தில் உள்ள 12 ஊராட்சி ஒன்றியங்களில் ஒன்றாகும். காரைக்குடி வட்டத்தில் உள்ள கல்லல் ஊராட்சி ஒன்றியம் 44 ஊராட்சி மன்றங்களைக் கொண்டுள்ளது. கல்லலில் இவ்வூராட்சி ஒன்றியத்தின் வட்டார வளர்ச்சி அலுவலகம் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, கல்லல் ஊராட்சி ஒன்றியத்தின் மொத்த மக்கள் தொகை 88,117 ஆகும். அதில் பட்டியல் சாதி மக்களின் தொகை 14,087 ஆக உள்ளது. பட்டியல் பழங்குடி மக்களின் தொகை 15 ஆக உள்ளது.
ஊராட்சி மன்றங்கள்
கல்லல் ஊராட்சி ஒன்றியத்தின் 44 கிராம ஊராட்சி மன்றங்கள்:
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
அவனைச் சொல்லிக் குற்றமில்லை (திரைப்படம்)
அவனைச் சொல்லிக் குற்றமில்லை 1980 ஆம் ஆண்டு வெளிவந்த தமிழ்த் திரைப்படமாகும். ஏ. ஏ. சோமன் இயக்கத்தில் வெளிவந்த இத்திரைப்படத்தில் சரத்பாபு, பவித்ரா மற்றும் பலரும் நடித்துள்ளனர்.
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:சரத் பாபு நடித்த திரைப்படங்கள்
கற்பாறை காட்சியகம்
கற்பாறை காட்சியகம் என்பது ஹொங்கொங், கவுலூன், மாணிக்க மலை நகரில் நாண் லியான் பூங்காவின் ஒரு பாகமாக அமைக்கப்பட்டிருக்கும் கற்பாறைகளின் காட்சியகம் அல்லது கற்பாறைகளின் அருங்காட்சியகம் ஆகும்.
படக்காட்சியகம்
பகுப்பு:ஹொங்கொங் காண்போர் கவரிடங்கள் பகுப்பு:வொங் டயி சின் மாவட்டம் பகுப்பு:மாணிக்க மலை
பூத்தையல்
பூத்தையல் என்பது வண்ண நூல்கள், இழைகள், சரடுகள் மற்றும் தைக்கும் ஊசியுடன் உதவியுடன் ஆடைகளில் போடுவது ஆகும். பல நூற்றாண்டுகளாக இந்த முறையில் தான் பூத்தையல்கள் கையால் போடப்படுகின்றன.
வரலாறு
சுமார் கி.மு.30,000ஆண்டுகளுக்கு முன்பாகவே பூத்தையல்கள் நடைமுறையில் இருந்தது. அண்மையில் நடந்த அகழ்வாராய்ச்சியில் அடர்த்தியாக பூத்தையல் போடப் பட்ட ஆடைகள், தொப்பிகள் மற்றும் காலணிகள் புதைபடிமங்களாகக் கிடைத்தன. இவற்றிலிருந்து பூத்தையல் உலகம் தோன்றிய காலங்களில் இருந்தே உள்ளது என அறியலாம்.
பிறப்பிடம்
சைபீரியாவில் கி.மு. 5000 – 6000 இடைபட்ட காலத்தில் உள்ள சில பூத்தையல் செய்யப் பட்ட சிப்பிகள் கண்டுபிடிக்கப் பட்டன. இவைகளில் ஓட்டையிடப் பட்டு அவைகளில் தோலில் சேர்த்து தைக்கப் பட்டு இருக்கும். சீனாவில் பூத்தையல் கி.மு. 3500 வருடத்திற்கு முந்தையது. இங்கு கண்டுபிடிக்கப் பட்ட படங்களில் சித்தரிக்கப் பட்ட ஆடைகளில் பட்டு நூல்கள், முத்து மற்றும் விலையுயர்ந்த கற்களைக் கொண்டு நெய்யப் பட்டுள்ளன. சீனாவில் கண்டு பிடிக்கப் பட்ட பூத்தையல் ‘’’ வாரிங் ஸ்டேட்ஸ்’’’ காலத்தையது.
வளர்ச்சி நிலை
பூத்தையல் மற்றும் ஊசி கொண்டு செய்யப் கைவேலைகள் எல்லாம் மத்திய கீழை நாடுகளைச் சேர்ந்தது. ஆதி மனிதன் விலங்குகளின் தோல்களைத் தைத்து ஆடைகளாக நெய்யும் போது அவனுக்கு தோன்றிய எண்ணத்தின் வடிவமே பூத்தையல். பழங்காலத்தில் எழுதப்பட்ட வரலாறு, வடிக்கப் பட்ட சிலைகள், வரையப் பட்ட ஓவியங்கள் மற்றும் அலங்கார குவளைகள் அனைத்தும் பூத்தையலைச் சித்தரிக்கின்றன. 1100களில் மத புத்தகங்களை அலங்கரித்த தையல், 1200 மற்றும் 1300 களில் ஆடைகளில் தைக்கப் பட்டது.கி.பி 1500 களில் ஐரோப்பா முழுவதும் பரவியது. 1700 களில் பாசி, வர்ண் நூலில் செய்யப்பட்ட பூத்தையலும் உலகமெங்கும் பிரபலமானது. மத நூல்கள் மற்றும் வீட்டு உபயோகச் சாமான்கள் தவிர அவர்களிடம் உள்ள பூத்தையல் ஆடைகளும் மக்களின் தரத்தை கூறுவதாக இருந்தது. சந்ததி சந்ததியாக இந்த கலைகள் ஒருவரிடம் இருந்து மற்றொருவருக்கு வந்தது. பத்தொன்பாவது நூற்றாண்டுகளில் இயந்திரங்கள் மூலம் உருவாக்கப் படும் தையல் புகழ்ச்சி அடைந்து. இத்தையல் அதற்கு உபயோகப் படும் துணி மற்றும் நூல்கள் இடத்திற்கு இடம் மாறு படும். பல வகையான பூத்தையல்கள் உண்டு.
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
காடை வேட்டை
காடை வேட்டை (Quail hunting) என்பது ஒரு வேட்டை விளையாட்டு ஆகும். வடக்கு பாப்வெண்மை காடை துணையினங்கள் 21 உள்ளன. இவை அமெரிக்கா, மெக்ஸிகோ மற்றும் கரிபியனைப் பூர்வீகமாகக் கொண்ட ஒரு தரையில் வாழும் பறவையாகும். இப்பகுதிகளில் கல்லிபார்மிசினை சேர்ந்த பறவைகள் விளையாட்டுப் பறவைகளாக வேட்டையாடப்படுகின்றன.
வரலாறு
வட அமெரிக்காவில் உள்ள பழங்குடி மக்களின் தளங்களின் அகழ்வாராய்ச்சியின் தொல்பொருள் பதிவுகள் சில காடை எலும்புகளை வெளிப்படுத்துகின்றன. இவை ஆரம்பக்கால மக்கள் பெரிய விளையாட்டில் கவனம் செலுத்தியதைத் தெரிவிக்கின்றது. ஐரோப்பியக் குடியேறிகள் இப்பகுதிகளுக்கு வந்தபோது, காடை வேட்டை தீவிரமாகத் தொடங்கியது.
நவீன வளர்ச்சிகள்
காடைகள் அமெரிக்கா முழுவதும் வாழ்கின்றன. 20ஆம் நூற்றாண்டில் காடை வேட்டை மிகவும் பிரபலமான வேட்டை விளையாட்டாக இருந்தது. விளையாட்டுப் பறவைகள் மற்றும் அவற்றின் பரவல் காரணமாக, காடைகள் வட அமெரிக்கக் கண்டம் முழுவதும், குறிப்பாக 20ஆம் நூற்றாண்டில் ஆய்வு செய்யப்பட்டுள்ளன. 1960களின் பிற்பகுதியிலிருந்து 1980களின் பிற்பகுதி வரையிலான இருபது ஆண்டுகளில், வேட்டையாடும் புள்ளிவிவரங்களால் அளவிடப்பட்ட காடைகளின் எண்ணிக்கை அதிக அளவில் காடையின் அழிவினைச் சுட்டிக்காட்டியது. நோய், வாழ்விட இழப்பு, வேட்டையாடுதல், வானிலை மாற்றம் மற்றும் பிற தாக்கங்கள் இவற்றின் அழிவிற்கான காரணங்களாக உள்ளன. அளவற்ற காடைகள் போன்ற அமைப்புகளை உருவாக்குவதன் மூலமும், 1981 பண்ணை சட்டத்தின் மூலமாகவும் இந்த அழிவுத் தடுக்கப்பட்டது. இதனால் காடைகளின் வாழ்விடம் அதிகரித்தது.
நூல் பட்டியல்
பகுப்பு:காடைகள்
பெப்ரவரி 22
வெளி இணைப்புகள்
பகுப்பு:பெப்ரவரி பகுப்பு:ஆண்டின் நாட்கள்
சீதக்கமங்கலம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிரகிக்கோட்டை ஊராட்சி
சிரகிக்கோட்டை ஊராட்சி (Sirakikottai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள நயினார்கோவில் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1126 ஆகும். இவர்களில் பெண்கள் 574 பேரும் ஆண்கள் 552 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஊர்
alt=|thumb|200x200px|தஞ்சாவூர் வயல் வெளிகள் ஊர் அல்லது கிராமம் என்பது மனித இனத்தின் படிப்படியான வளர்ச்சி நிலையில் குடிசைகள் அல்லது வீடுகள் அமைத்து வாழும் ஒரு நிலப்பரப்பை அல்லது மக்கள் குடியிருப்பைக் குறிக்கும். அவ்வாறான ஊர்களில் சிறிய ஊர்கள் சிற்றூர் என்றும் பெரிய ஊர்கள் பேரூர் என்றும் அழைக்கப்படும். ஊர்களின் வளர்ச்சி நிலையே காலவோட்டத்தில் நாடுகளாகின.
வணிகத் தொடர்பாடுகளை தொடர்ந்து ஊர்களின் நடுவே வணிக மையங்களாக வளர்ச்சி பெற்ற இடங்கள் நகரங்களாக மாற்றம் பெற்றன. ஊர்கள் பெரும்பாலும் சிற்றூர்களுக்கும், நகரங்களுக்கும் இடைப்பட்ட அளவைக் கொண்டவை. புறநடையாக சில பெரிய ஊர்கள் சிறிய நகரங்களிலும் அளவிற் பெரியவையாக இருப்பதுண்டு. ஊர்கள் பொருளாதார இயல்புகளின் அடிப்படையில் நகரங்களினின்றும் வேறுபடுகின்றன. அதாவது ஊர்கள் விவசாயப் பொருளாதாரத்தை அடிப்படையாகக் கொண்டுள்ளன. விவசாயப் பொருளாதாரம் என்னும்போது, மீன்பிடித்தல் போன்ற அடிப்படையான தொழில் முயற்சிகளையும் உள்ளடக்கும்.
இலங்கையின் வரலாற்றின் முதல் ஊர்
இலங்கை வரலாற்று தகவல்களை உள்ளடக்கிய காலத்தால் முற்பட்ட நூலான மகாவம்சத்தின் கூற்றுக்கிணங்க விசயனும் அவனது நண்பர்கள் 700 பேரும் தம்பபண்ணிக்கு (இன்றைய இலங்கையின் மன்னார் பகுதி) வந்தடைந்த பொழுது ஒரு பெண்ணை (யாக்கினி) கண்டதாகவும், அவளை பின் தொடர்ந்து விசயனின் நண்பர்கள் ஒவ்வொருவராக சென்றவிடத்தில் ஒரு கிராமமும் நாயும் இருந்ததாகவும், அங்கே ஒரு மரத்தடியில் துறவி வடிவில் குவேனி நூல் நூற்றுக்கொண்டிருந்தாள் போன்ற தகவல்கள், விசயன் இலங்கைக்கு வரும் முன்பே இலங்கை தம்பபண்ணியில் மக்கள் குடியிருப்பு இருந்தது எனும் தகவலை தருகிறது.
இவற்றையும் பார்க்கவும்
பகுப்பு:நகரவியல் பகுப்பு:நகரப் புவியியல்
வேங்கடமங்கலம் ஊராட்சி
வேங்கடமங்கலம் ஊராட்சி (Vengadamangalam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்கொளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2300 ஆகும். இவர்களில் பெண்கள் 1124 பேரும் ஆண்கள் 1176 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தொல்லியல் அருங்காட்சியகம், விக்ரம்சீலா
தொல்லியல் அருங்காட்சியகம், விக்ரம்சீலா இந்தியாவின் பீகார் மாநிலத்தின் பகல்பூர் மாவட்டத்தில் உள்ள விக்கிரமசீலா என்னும் இடத்தில் அமைந்துள்ளது. இப் பகுதியில் செய்யப்பட்ட அகழ்வாய்வுகளின் போது கிடைத்த தொல்பொருட்களைக் காட்சிக்கு வைப்பதற்காக இந்த அருங்காட்சியகம் 2004 ஆம் ஆண்டில் நிறுவப்பட்டது. சிலுவை வடிவில் அமைந்த இரண்டு மாடிகளைக் கொண்ட இந்த அருங்காட்சியகக் கட்டிடத்தில் பாலர் காலத்து அரும்பொருட்கள் வைக்கப்பட்டுள்ளன. அளவுத்திட்டத்திற்கு அமையச் செய்யப்பட்ட, அகழ்வாய்வு செய்யப்பட்ட களத்தின் மாதிருயுரு ஒன்றும் இங்கே காட்சிக்கு வைக்கப்பட்டுள்ளது.
நிலத்தளத்தில் பௌத்த, இந்து மதங்களைச் சேர்ந்த சிற்பங்கள் வைக்கப்பட்டுள்ளன. பௌத்த மதத்தைச் சேர்ந்த, புத்தர், போதிசத்வர், அவலோகிதேசுவரர், லோகநாதர், சம்பாலர், மரீசி, தாரா, அபராசிதர் ஆகியோரின் சிற்பங்களும், இந்துமதத்துக்குரிய, சிவா, பார்வதி, கணேசர், கார்த்திகேயர், சமுனா, மகிசாசுரமர்த்தனி, கிருட்டினர், சூரியன், திருமால் ஆகியோரின் சிலைகளும் இங்குள்ள சிற்பங்களில் அடங்குகின்றன.
இவற்றைவிட, அணிகலன்களுக்குரிய மணிகள், பதக்கங்கள், மோதிரங்கள், களிமண்ணால் செய்யப்பட்ட விலங்குகள் மற்றும் பறவைகளின் உருவங்கள் மட்பாண்டங்கள் போன்றவற்றையும் இங்கே பார்க்கமுடியும்.
2016 பிப்ரவரி தமிழ்நாடு விண்கல் சம்பவம்
கீழே விழுந்த அப்பொருள் 4 அடி (1.2 மீ) ஆழத்தில் ஒரு பள்ளத்தை விட்டுவிட்டு பாரதிதாசன் பொறியியல் கல்லூரியின் வளாகத்தில் உள்ள சன்னல்களை உடைத்து, காயங்களை ஏற்படுத்தியது. அந்தப் பகுதியில் இருந்த மற்றவர்கள் வழக்கத்திற்கு மாறான ஒலியைக் கேட்டதாகவும், புகைப் பட்டையைப் பார்த்ததாகவும், ஓட்டுநரின்  உடலில் பாறைத் துண்டுகள் பதிக்கப்பட்டிருப்பதைக் கண்டறிந்ததாகவும் காவல்துறையினர் தெரிவித்தனர்.
ஒரு சிறிய (11 கிராம் (0.39 அவுன்சு) எடையுள்ள நீல நிறப் பொருள் ஒன்று இச்சம்பவத்தின்போது மீட்கப்பட்டது. சில நிபுணர்கள் அது ஏதோவொரு விண்வெளி வாகனத்தின் துண்டாக இருக்கலாம் என்று பரிந்துரைத்தனர்.  கைவிடப்பட்ட செலட்டின் குச்சிகள் வெடித்ததாக அதிகாரிகள் சந்தேகித்தனர். ஆனால் வெடிபொருட்களின் தடயங்கள் எதுவும் கிடைக்கவில்லை. இந்திய வானியற்பியல் கழகத்தைச் சேர்ந்த திபாங்கர் பானர்சி இந்த பொருள் ஒரு விண்கல்லாக இருக்கலாம் என்று சந்தேகம் தெரிவித்தார்.  மற்ற வல்லுனர்கள், ஒரு சிறிய விண்கல் பெரிய பள்ளத்தை உருவாக்கியிருக்க முடியாது என்றனர். வேலூர் கல்லூரியில் விழுந்தது விண்கல் அல்ல என்று நாசா தெரிவித்துள்ளது.
திருச்சிராப்பள்ளி தேசிய கல்லூரியின் அதிகாரிகள், இப்பொருள் கார்பனுடன் தொடர்புடைய ஒரு வேதி எரிகல் என்று வலியுறுத்தினர்.
ஒருவேளை இப்பொருள் ஒரு விண்கல்லாக இருந்தால், பதிவுசெய்யப்பட்ட வரலாற்றில் விண்கல் காரணமாக ஒரு மனிதனின் முதல் உறுதிப்படுத்தப்பட்ட மரணம் இதுவாக இருக்கும்.
மேற்கோள்கள்
பகுப்பு:2016 நிகழ்வுகள் பகுப்பு:விண்வீழ்கற்கள்
திருச்சபை வரலாற்றின் நவீன காலம்: கி.பி. 19ஆம் நூற்றாண்டு
கி.பி. 1800-1900: நிகழ்வுகள்
(தொடர்ச்சி): திருச்சபை வரலாற்றின் தற்காலம்: கி.பி. 20ஆம் நூற்றாண்டு
வ. உ. சி அரசு மேல்நிலைப் பள்ளி, கோவில்பட்டி
'''கோவில்பட்டி வ. உ. சி அரசு மேல்நிலைப் பள்ளி' (VOC BOYS Govt Hr Sec School, Kovilpatti'') 1918 ஆம் ஆண்டு சுதந்திரப் போராட்ட வீரர் வ. உ. சிதம்பரம்பிள்ளையின் நினைவாக அமைக்கப்பட்டதாகும். 2019 ஆம் ஆண்டு இப்பள்ளியில் மேல்நிலை வகுப்பில் படித்த மாணவர்கள் 90.4% தேர்ச்சி பெற்றனர். கல்விச் செயல்பாடுகளுடன் பள்ளியில் அவ்வப்போது விளையாட்டுப் போட்டிகளும் கலைத்திருவிழாக்களும் நடத்தப்படுகின்றன.
வ. உ. சி கோவில்பட்டியில் வழக்கறிஞராக பணிபுரிந்தார்.
வரலாறு
2018 ஆண்டு பள்ளியின் நூற்றாண்டுவிழா கொண்டாடப்பட்டது. கணிணி அறிவியல், கணித உயிரியல், வரலாறு, பொருளியல், இந்தியப் பண்பாடு, நுண்ணுயிரியல், மின்னியல், பொது இயந்திரவியல், வேளாண்மை ஆகிய பாடங்கள் இங்கு பயிற்றுவிக்கப்படுகின்றன.
திருகோணமலை நகரசபை
திருகோணமலை நகரசபை (Trincomalee Urban Council, திருகோணமலை நகராட்சி மன்றம்) இலங்கையின் திருகோணமலை மாவட்டத்தில் உள்ள திருகோணமலை நகரப்பகுதிக்கு உரிய உள்ளூராட்சிச் சபை ஆகும். இந்த நகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த நகரசபைப் பகுதி 12 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். விகிதாசாரப் பிரதிநிதித்துவ முறை அறிமுகப்படுத்தப்பட்ட பின்னர் கட்சிகள் சமர்ப்பிக்கும் பட்டியலில் இருந்து அக்கட்சிகள் பெறும் வாக்குகளின் விகிதாசாரத்தின் அடிப்படையில் பிரதிநிதிகள் தெரிவுசெய்யப்படுவர்.
1983 உள்ளூராட்சித் தேர்தல்கள்
18 மே 1983 இல் இடம்பெற்ற உள்ளூராட்சித் தேர்தல் முடிவுகள்:
2006 உள்ளூராட்சித் தேர்தல்கள்
30 மார்ச் 2006 இல் இடம்பெற்ற உள்ளூராட்சித் தேர்தல் முடிவுகள்:
2011 உள்ளூராட்சித் தேர்தல்கள்
17 மார்ச் 2011 இல் இடம்பெற்ற உள்ளூராட்சித் தேர்தல் முடிவுகள்:
இவற்றையும் பார்க்கவும்
பகுப்பு:இலங்கை நகரசபைகள்
அரண்மனைகரை கருமேனியம்மன் கோயில்
அரண்மனைகரை கருமேனியம்மன் கோயில் தமிழ்நாட்டில் சிவகங்கை மாவட்டம், அரண்மனைகரை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருமேனி அம்மன் சன்னதி உள்ளது. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மாசிமகம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலிகானூர்
பாலிகானூர் (ஆங்கிலம் Baliganur, கன்னடம்: ಬಾಲಿಗಾನೂರ್, தெலுங்கு: బాలిగానూర్) என்பது கிருட்டிணகிரி வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவில் உள்ள ஊராகும் இவ்வூர் மாவட்ட தலைநகரான கிருட்டிணகிரியில் இருந்து 20 கி.மீ தொலைவிலும், மாநிலத் தலைநகரான சென்னையில் இருந்து 231 கி.மீ தொலைவில் உள்ளது.
வேளாண்மை
இவ்வூரின் முதன்மை விளைபொருட்கள் நெல், கேழ்வரகு, வாழை, தக்காளி, தேங்காய், மாம்பழம், வேர்கடலை, காய்கறிகள், பூக்கள் போன்றவை ஆகும்.
சல்லிக்கட்டு திருவிழா
இவவூரில் பொங்கலின்போது சல்லிக்கட்டு வீரவிளையாட்டு நடைபெறுவது வழக்கம்.
நிலவியல்
அருகில் உள்ள சிற்றூர்கள் பெல்லம்பள்ளி, இன்னிக்கோல் புதூர், சிக்கபூவத்தி, ஆலப்பட்டி, மாதேப்பட்டி ஆகியனவாகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
எர்காட்
எர்காட் (Ergot) அல்லது எர்காட் பூஞ்சை என்பது கிளாவிசெப்ஸ் இனத்தைச் சேர்ந்த பூஞ்சைகளின் குழுவைக் குறிக்கிறது.
கிளாவிசெப்சு பர்பூரியா ("கம்பு எர்காட் பூஞ்சை") என்பது இந்தக் குழுவின் முதன்மை வாய்ந்த பூஞ்சை இனமாகும். இந்த பூஞ்சை, புல்லரிசி, கம்பு, அதனோடு தொடர்புடைய பிற தாவரங்களில் வளர்கிறது. இந்தப் பூஞ்சை  உருவாக்கும் எர்காட்  சிலரோட்டியம் எனப்படும் மாசுபட்ட கூலப் பழக் கட்டமைப்பில் அமையும் ஆல்கலாய்டுகளை உட்கொள்ளும் மனிதர்களிலும் பிற பாலூட்டிகளிலும் எர்கோடிசத்தை ஏற்படுத்தும்.
கிளாவிசெப்சு பேரினத்தின் எர்காட்டில் 50 அறியப்பட்ட இனங்கள் உள்ளடங்கியுள்ளன. இவற்றில் பெரும்பாலானவை வெப்பமண்டலப் பகுதிகளில் காணப்படுகின்றன. புற்களிலும் கூலங்களிலும் ஒட்டுண்ணியாக வாழும் ''சி. பர்பூரியா, கம்பிலும் பஃபெல் புற்களிலும் வாழும் சி. பியூசிபார்மிசு, தால்லிசு புற்களில் வாழும் சி. பாசுபலி, சி. ஆப்பிரிக்கானா ,(சோள ஒட்டுண்ணி),  சி. லூட்டியா'' (பாசுபலத்தின் ஒட்டுண்ணி). ஆகியவை இந்த இனங்களில் பொருளியலாகக் குறிப்பிடத்தகுந்தவை. ''சி. பர்பூரியா'' மிக வழக்கமாக திறந்த பொலன்சேர்க்கை இனங்களாகிய புல்லரிசி, (இது தான் மிக வழக்கமான ஓம்புயிரி), திரைட்டிகேல், கோதுமை,  வாற்கோதுமை ஆகியவற்றைத் தாக்குகிறது. இது மிக அருகலாகவே காடைக்கண்ணி இனத்தைத் தாக்கும்.
''சி. பர்புரியாவில்'' குறைந்தது மூன்று இனங்கள் அல்லது வகைகள் உள்ளன, அவை தம் ஓம்புயிர் வாழ்க்கையின் அடிப்படையில் வேறுபடுகின்றன:
எா்காட் பயன்கள்-
1.எா்காட்டிலிருந்து எடுக்கப்படும் எா்கோமெட்ரின் மருத்துவத்தில் பயன்படுகிறது.
2.கருப்பையிலுள்ள குருதிக்குழல்களைச் சுருக்கி, மகப்பேற்றுக்குப் பின் அதிக இரத்தப்போக்கு ஏற்படுவதை அது தடுக்கிறது.
ஸ்பீட்
ஸ்பீட் (Speed) 1994-ல் வந்த அதிரடி ஆங்கிலத் திரைப்படம். இப்படத்தில் கேயானு ரீவ்ஸ், டென்னிஸ் ஹோப்பர், சாண்ட்ரா புல்லக் ஆகியோர் நடித்திருந்தனர். இப்படம் இரு ஆஸ்கார் விருதுகளைப் பெற்றது.
கதைக்கரு
ஹோவர்ட் பைன் பணத்திற்காக ஒரு கட்டிடத்தின் மின் தூக்கியில் வெடிகுண்டு வைக்கிறார். அது ஜாக் ட்ரவன் (கேயானு ரீவ்ஸ்) மற்றும் ஹாரி எனும் இரு காவலர்களால் தடுக்கப்படுகிறது. அதனால் ஹோவர்ட் ஒரு பேருந்தில் வெடிகுண்டு வைக்கிறார். அந்த பேருந்து மணிக்கு 50 மைல் வேகத்துக்கு குறைவாக செல்லும்போது குண்டு வெடித்துவிடும். அதை தவிர்க்க முற்படும்போது பயணி ஒருவரால் ஓட்டுனர் சுடப்படுகிறார். பேருந்து ஓட்டும் நிலைக்கு ஆன்னி போர்ட்டர் (சாண்ட்ரா புல்லக்) தள்ளப்படுகிறார். அந்த பேருந்து வெடித்ததா, பயணிகள் என்ன ஆனார்கள், ஹோவர்ட் கைது செய்யப்பட்டரா என்பதை இப்படம் விவரிக்கிறது.
மேற்கோள்கள்
பகுப்பு:1994 திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்கத் திரைப்படங்கள்
அடினின்
அடினின் (Adenine,, A, Ade) என்பது ஒரு நியூக்லியோ சேர்மம் (ஒரு பியூரின் வழிப்பொருள்) ஆகும். உயிர்வேதியியலில், குறிப்பாக உயிரணு ஆற்றல் பரிமாற்றம் உட்பட, டி.என்.ஏ, ஆர்.என்.ஏ, ஏ.ரி.பி போன்ற கரிமச் சேர்மங்களில் இது முக்கிய பங்காற்றுகிறது. இது டி.என்.ஏ. இல் தைமின் உடனும் அல்லது ஆர்.என்.ஏ. இல் யுராசில் உடனும் ஐதரசன் பிணைப்பூடாக இணையக்கூடியது.
மேற்கோள்கள்
பகுப்பு:உட்கருக்காரங்கள் பகுப்பு:பியூரின்கள் பகுப்பு:உயிர்ச்சத்துக்கள்
புற்றுப்பாறை
புற்றுப்பாறை (Stalagmite) என்பது குகையின் தரைப்பரப்பில் நிகழும் ஒருவகையான பாறை உருவாக்க முறையாகும். குகையின் கூரைப்பகுதியிலிருந்து தரையில் விழுதுகளாகச் சொட்டும் பொருட்கள் தரையிலிருந்து படிப்படியாக வளர்வது புற்றுப்பாறை படிவு முறையாகும். வெளிர்மஞ்சள் நிற பிசின், எரிமலைக்குழம்பு, கனிமங்கள், களிமண், தூள்கரி, பிசின்கள், மணல் மற்றும் மெல்லுருகற்சேர்க்கை ஆகியனவற்றால் உருவாகலாம் . இவ்வகை உருவாக்கத்துடன் இயைந்து குகையின் கூரையில் இருந்து பாறை செங்குத்தாக கீழ்நோக்கி வளருவது விழுதுப் பாறை உருவாக்க முறைஎனப்படுகிறது. இம்முறைகளை நினைவிற் கொள்ள எளிமையாக சில நினைவுக் குறிப்புகள் உருவாகியுள்ளன. கரையான் புற்றைப் போல தரையிலிருந்து மேல்நோக்கி வளர்வது புற்றுப் பாறை மு்றை என்றும் விழுதைப் போல் மேலிருந்து கீழிறங்குவதால் விழுதுப்பாறை முறை எனவும் அழைக்கப்படுவதாகக் கொள்ளலாம்.
சுண்ணாம்புக்கல் புற்றுப்பாறைகள்
குகைக்கனிமப் படிவுகள், மிகப்பொதுவான புற்றுப்பாறை வகையாகும். வழக்கமாக இவை சுண்ணாம்புக் கல்லாலான குகைகளில் உருவாகின்றன. நிலத்தடியில் உள்ள அடிநிலைக்குகைகளில் அமில-கார நிலை எண் கட்டுப்பாடுகளுக்கு உட்பட்டு இவ்வகைப் பாறைகளின் தோற்றம் நிகழ்கிறது. கால்சியம் கார்பனேட்டு மற்றும் கனிம நீர் கரைசல்களில் இருந்து வீழ்படிவாகின்ற இதர கனிமங்கள் படிவதால் புற்றுப்பாறைகள் தோன்றுகின்றன. கால்சியம் கார்பனேட் பாறையின் முதன்மையான வடிவம் சுண்ணாம்புக்கல் ஆகும். கால்சியம் ஈராக்சைடைக் கொண்டுள்ள இது தண்ணீரால் கரைக்கப்பட்டு அடிநிலைக் குகைகளில் கால்சியம் பைகார்பனேட்டு கரைசலாக உருவாகிறது
அந்தமானில் உள்ள பரட்டாங்கு தீவு அருகே இது போன்ற சுண்ணாம்புக்கல் புற்றுப்பாறை குகை உள்ளது. அந்தமான் தீவுக்கு வரும் சுற்றுலாப் பயணிகள் அனைவரும் இதனைக் கண்டு களிக்கிறார்கள்
எரிமலைக்குழம்பு புற்றுப்பாறைகள்
உயிர்துடிப்புடன் கூடிய எரிமலைக்குழம்பு குழாய்களின் உட்புறத்தில் இவ்வகை புற்றுப்பாறைகள் உருவாகின்றன. சுண்ணாம்புக்கல் புற்றுப்பாறைகள் தோன்றும் வழிமுறையிலேயே இவ்வகைப் பாறைகளும் உருவாகின்றன. குகையின் தரையில் கனிமங்களின் படிவு நிகழ்வது இவ்வுருவாக்கத்திற்கு இன்றியமையாததாகும். இருப்பினும் எரிமலைக்குழம்பு புற்றுப்பாறைகள் மிக விரைவாக சிலமணி நேரங்களில், நாட்களில், வாரங்களில் உருவாகி விடுகின்றன, ஆனால் சுண்ணாம்புக்கல் புற்றுப்பாறைகள் உருவாக ஆயிரக்கணக்கான ஆண்டுகள் பிடிக்கின்றன.
எரிமலைக்குழம்பின் பாய்வு தடைப்பட்டால் எரிமலைக்குழம்பு புற்றுப்பாறைகளின் வளர்ச்சியும் தடைபடும். அதாவது ஒருமுறை இவ்வளர்ச்சி துண்டிக்கப்பட்டால் மீண்டும் இவ்வளர்ச்சி எப்போதும் இருக்காது. எரிமலைக்குழம்பு குழாய்களில் விழுதுப்பாறைகளை விட புற்றுப்பாறைகளின் தோற்றம் மிகவும் அரிதாகும். ஏனெனில், பாறை உருவாக்கத்தின் போது விழுகின்ற பொருட்கள் நகரும் எரிமலைக்குழம்புத் தரையில் வீழ்வதால் அவை ஈர்க்கப்படுகின்றன அல்லது வேறு இடத்திற்கு கொண்டு செல்லப்படுகின்றன.
எரிமலைக்குழம்பு விழுதுப்பாறைகள் மற்றும் எரிமலைக்குழம்பு புற்றுப்பாறைகள் இரண்டுக்கும் பாகுபாடில்லாமல் எரிமலைக்குழம்புத்திவலை என்ற பொதுப்பெயர் பயன்படுத்தப்படுகிறது, பனித்திவலை என்ற சொல்லில் இருந்து எரிமலைக்குழம்புத்திவலை என்ற சொல் பிறக்கிறது.
பனிக்கட்டிப் புற்றுப்பாறை
பருவகாலங்களில் அல்லது ஆண்டு முழுவதும் பலகுகைகளில் பொதுவாக, பனிக்கட்டி புற்றுப்பாறைகள் காணப்படுகின்றன. குறிப்பாக தரைக்கு மேலேயுள்ள குகைச் சூழலில், இவை பனித்திவலைப் படிவுகள் என்று பொதுப்பெயரால் அழைக்கப்படுகின்றன.
மேற்பரப்பில் இருந்து குகைக்குள் ஊடுருவும் நீர்க்கசிவானது, குகையின் வெப்பநிலை உறைநிலைக்கு கீழே இருக்குமானால் தரையில் சேகரமாகி புற்றுப்பாறையாக உருவாகிறது. இதைத்தவிர சூழலில் இருந்து நீராவி நேரடியாகப் படிவதாலும் இவ்வுருவாக்கம் நிகழ்கிறது. எரிமலைக்குழம்பு புற்றுப்பாறைகள் போலவே பனிக்கட்டி புற்றுப்பாறைகளும் மிக விரைவாக சிலமணி நேரங்களில், நாட்களில், வாரங்களில் உருவாகி விடுகின்றன. ஆனால் அவற்றைப்போல வளர்ச்சி தடைப்பட்டால் இவற்றின் வளர்ச்சி தடைபடுவதில்லை. மாறாக, வெப்பநிலையும் தண்ணீரும் உகந்த சூழ்நிலையில் இருந்தால், மீண்டும் பனிக்கட்டிப் புற்றுப்பாறையாக உருவாகின்றன. பனிக்கட்டி விழுதுப் பாறைகளைவிட பனிக்கட்டி புற்றுப் பாறைகள் பரவலாக காணப்படுகின்றன. ஏனெனில் சூடான காற்று குகையின் கூரைப்பகுதிக்கு நகர்வதால் உறைநிலையைவிட அங்கு வெப்பநிலை உயர்ந்து விடுகிறது.
புற இணைப்புகள்
பகுப்பு:குகைக்கனிமப் படிவுகள் பகுப்பு:குகைகள்
உஷா கங்குலி
உஷா கங்குலி (Usha Ganguly 1945-23 ஏப்ரல் 2020) ஓர் இந்திய நாடக இயக்குனர்-நடிகர் மற்றும் ஆர்வலர் ஆவார், 1970 மற்றும் 1980 களில் கொல்கத்தாவில் இந்தி நாடக அரங்கில் பணியாற்றியதற்காக இவர் பரவலாக அறியப்படுகிறார். இவர் 1976 இல் ரங்ககர்மி நாடகக் குழுவை நிறுவினார், இது மகாபோஜ், ருடாலி, கோர்ட் மார்ஷியல் மற்றும் அந்தர்யாத்ரா போன்ற தயாரிப்புகளுக்கு பரவலாகப் பெயர் பெற்றது. படாடிக் (1972 ஆம் ஆண்டு நிறுவப்பட்டது) தேசியர் ஷ்யமானந்த் ஜலான் தவிர, கொல்கத்தாவில் இந்தி நாடக அரங்கி பயிற்சி செய்த ஒரே நாடக இயக்குநராக இவர் இருந்தார், இந்த நாடகக் குழு பெரும்பாலும் பெங்காலி மொழி நாடகங்களை வெளியிட்டது.
1998 ஆம் ஆண்டில் இந்தியாவின் தேசிய இசை, நடனம் மற்றும் நாடகத்தில் இவரது பங்களிப்பிற்காக சங்கீத நாடக அகாதமி விருது வழங்கப்பட்டது. குடியா கர் என்ற நாடகத்திற்காக சிறந்த நடிகையாக மேற்கு வங்க அரசால் கௌரவிக்கப்பட்டார்.
ஆரம்பகால வாழ்க்கை மற்றும் கல்வி
ராஜஸ்தானின் ஜோத்பூரில், உத்தரபிரதேசத்தில் உள்ள நேர்வா கிராமத்தில் பிறந்த உஷா கங்குலி, பரதநாட்டிய நடனத்தைக் கற்றுக் கொண்டார், பின்னர் கொல்கத்தாவுக்குச் சென்றார், அங்கு இவர் கொல்கத்தா ஸ்ரீ சிக்சாயாதன் கல்லூரியில் பயின்றார் மற்றும் இந்தி இலக்கியத்தில் முதுகலைப் பட்டம் பெற்றார்.
தொழில் வாழ்க்கை
கங்குலி 1970 இல் கல்கத்தாவின் பவானிபூர் கல்விச் சங்கக் கல்லூரியில் ஆசிரியராகப் பணியாற்றத் தொடங்கினார். ஏறத்தாழ இதே வருடத்தில், இவர் சங்கீத் கலா மந்திரில் நடிக்கத் தொடங்கினார் என்பதோடு இவருடைய முதல் நாடகம் மிட்டி ''கி காடியில் இவள் வசந்த்சேனா என்ற கதாப்பாத்திரத்தில் நடித்தார். இது 1970 ஆம் ஆண்டில் வெளியானது. இந்த நாடகம்'' மிருச்சகடிகம் மற்றும் சூத்திரகரத்தினை அடிப்படையாகக் கொண்டது ஆகும். 2008 ஆம் ஆண்டில் ஓய்வு பெறும் வரை, பவானிபூர் கல்விச் சங்கக் கல்லூரியில் இந்தி விரிவுரையாளராக கற்பித்தார்.
இவர் ஜனவரி 1976 இல் ரங்ககர்மி என்ற நாடகக் குழுவை உருவாக்கினார் ஆரம்பத்தில், இவர் ஒரு நடனக் கலைஞராக பயிற்சி பெற்று இருந்ததால், இதன் குழுவிற்கு அப்பாற்பட்ட இயக்குனர்கள், அம்மா இயக்கிய எம்.கே. ரெய்னா, போன்ற நபர்களை குழுவிற்கு அழைத்துள்ளார்.
கங்குலி 1980 களில் நாடகங்களை இயக்கத் தொடங்கினார், விரைவில் இவரது ஆற்றல்மிக்க பாணி மற்றும் இளம், பெரிய நடிகர்களுடன் ஒழுங்குபடுத்தப்பட்ட குழுமப் பணிகள் காரணமாக நகரத்தில் இந்தி நாடகம் எழுச்சியைக் கண்டது. இவரது முக்கியமான தயாரிப்புகளில் 1984 ல் மகாபோஜ் (பெரிய விருந்து), மன்னு பண்டாரி புதினத்தினை அடிப்படையாகக் கொண்டது, 1987 இல் ரத்னாகர் மட்கரியின் லோகாதா (நாட்டுப்புறக் கதை), 1989 இல் நாடக ஆசிரியர் மகேஷ் எல்குஞ்ச்வரின் ஹோலி , மற்றும் ருடாலி (1992), இவரது சொந்த நாடகப் பதிப்பு மகாசுவேதா தேவி, ஹிம்மட் மை ஆகியன ஆகும்..
ரிதுபார்னோ கோஷ் இயக்கிய ஓ ஹென்றியின் தி கிஃப்ட் ஆஃப் தி மேகியை அடிப்படையாகக் கொண்ட இந்தி திரைப்படமான ரெயின்கோட்டின் (2004) எழுத்துப் பணியிலும் இவர் பணியாற்றினார்.
பின்னர், இவர் நாடகங்களை இந்தியில் மொழிபெயர்த்து வெளியிட்டார். 1990 களில் ரங்ககர்மி தனது கல்விப் பிரிவைத் தொடங்கியது,
2005 ஆம் ஆண்டில், ஜெர்மனியின் ஸ்டட்கார்ட்டில் நடந்த நாடக டெர் வெல்ட் விழாவில் ரங்க்கர்மீ மட்டுமே இந்திய நாடகக் குழுவாக இருந்தது.
கார்காடஹள்ளி ஊராட்சி
கார்காடஹள்ளி ஊராட்சி (Kargadahalli Gram Panchayat), தமிழ்நாட்டின் தர்மபுரி மாவட்டத்தில் உள்ள பாலக்கோடு வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4927 ஆகும். இவர்களில் பெண்கள் 2323 பேரும் ஆண்கள் 2604 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காசிம் துறைமுகம்
முகம்மது பின் காசிம் துறைமுகம்  (Port Muhammad Bin Qasim ) பாக்கித்தான் நாட்டிலுள்ள சிந்து மாகாணத்தின் தலைநகரமான கராச்சி நகரில் அமைந்துள்ள ஒரு துறைமுகமாகும். இதை காசிம் துறைமுகம் என்று அழைக்கிறார்கள். அரபிக்கடலின் கடற்கரையில் அமைந்துள்ள இத்துறைமுகம் ஓர் ஆழ்கடல் துறைமுகம் என வகைப்படுத்தப்படுகிறது. கடல்சார் விவகாரங்களுக்கான பாக்கித்தான் அரசாங்க செயலாளரின் நிர்வாக கட்டுப்பாட்டில் காசிம் துறைமுகம் இயங்குகிறது. காசிம் துறைமுகம் பாக்கித்தானில் இரண்டாவது பரபரப்பான துறைமுகமாகும். அந்நாட்டின் சரக்கு போக்குவரத்தில் 35 சதவீதம் அதாவது ஆண்டுக்கு 17 மில்லியன் டன் சரக்கு  இத்துறைமுகத்தில் கையாளப்படுகிறது. அந்நாட்டின் பரபரப்பான துறைமுகமான காசிம் துறைமுகம் மற்றும் கராச்சி துறைமுகம் இரண்டும் சேர்ந்து பாக்கித்தானின் அனைத்து வெளிநாட்டு வர்த்தகத்தில் 90 சதவீதத்திற்கும் அதிகமான சரக்குகளை கையாளுகின்றன.
காசிம் துறைமுகம் மொத்தம் 12,000 ஏக்கர் (49 சதுர கிமீ) பரப்பளவைக் கொண்டுள்ளது. இப்பகுதியில் பல தொழில்துறை மண்டலங்கள் செயல்படுகின்றன. பாக்கித்தான் எஃகு ஆலை மற்றும் கே.இ.எசு.சி பின் காசிம் மின் உற்பத்தி நிலையம் தவிர பாக்கித்தானின் வாகனத் தொழிற்சாலைகளில் 80% தொழிற்சாலைகள் காசிம் துறைமுகப் பகுதியில் அமைந்துள்ளன. அருகிலுள்ள இரண்டு முக்கிய தொழில்துறை பகுதிகளான ஏற்றுமதி செயலாக்க மண்டலம் (லாந்தி) மற்றும் கோரங்கி தொழில்துறை பகுதி ஆகியவற்றுக்கு கடல் எல்லையாக அமைந்து இந்த துறைமுகம் நேரடி நீர்முனை அணுகலை வழங்குகிறது. நாட்டின் ஏற்றுமதி மற்றும் இறக்குமதியில் சுமார் 60% இவ்விரு பகுதிகளிலிருந்தே உருவாகின்றன. காசிம் துறைமுகம் ஒரு அரை தன்னாட்சி அரசாங்க அமைப்பான காசிம் துறைமுக ஆணையத்தால் நிர்வகிக்கப்படுகிறது.
வரலாறு
1970 ஆம் ஆண்டுகளில் பாக்கித்தான் பிரதமர் சுல்பிகர் அலி பூட்டோவின் பொருளாதார சீர்திருத்தங்கள் மற்றும் கனரக தொழில்களை நிறுவுவதற்கான திட்டத்தின் ஒரு பகுதியாக, நாட்டின் முதல் இரும்பு எஃகு ஆலை (பாக்கித்தான் சிடீல் மில்) தெற்கு நகரமான கராச்சிக்கு அருகில் நிறுவப்பட்டது. இத்தொழிற்சாலையில் எஃகு உற்பத்திக்கு தேவையான மூலப்பொருட்களை மொத்தமாக இறக்குமதி  செய்யும் நோக்கத்திற்காக ஒரு சிறப்பு துறைமுகம்  ஒன்றையும் நிறுவ அப்போது முடிவு செய்யப்பட்டது. . எதிர்கால பொருளாதார கோரிக்கைகள் மற்றும் முக்கியத் தேவைகளுக்காகவும், நாட்டின் ஒரே துறைமுகமான கராச்சி துறைமுகத்தின் நெரிசலைக் குறைப்பதற்காகவும் இச்சிறப்பு துறைமுகம் திட்டமிடப்பட்டது. கி.பி 712 ஆம் ஆண்டில் டேபூல் மற்றும் சிந்து கடற்கரை பகுதிகளை கைப்பற்றிய இசுலாமியர் முகம்மது பின் காசிம் நினைவாக இந்த துறைமுகத்திற்கு முகம்மது பின் காசிம் துறைமுகம் என்று பெயரிடப்பட்டது,
இருப்பிடம்
சிந்து மாகாண கராச்சி பிரிவின் மாலிர் மாவட்டத்தின் தெற்குப் பகுதியில் பின் காசிம் நகரத்தை ஒட்டி காசிம் துறைமுகம் அமைந்துள்ளது. இது கராச்சி நகர மையத்திலிருந்து கிழக்கே 35 கிலோமீட்டர் தொலைவில் சிந்து நதியின் பழைய கால்வாயில் அமைந்துள்ளது.
காசிம் துறைமுகத்தின் அமைவிடம் நாட்டின் போக்குவரத்து உள்கட்டமைப்புடன் நன்கு இணைக்கப்பட்டுள்ளது. இங்கிருந்து தேசிய நெடுஞ்சாலை 15 கி.மீ தூரத்திலேயே உள்ளது.
சாலை வழியாகவே துறைமுக உள்ளகங்களுக்கு நேரடியாக வருகின்ற வசதியை துறைமுகம் அளிக்கிறது. துறைமுக முனையத்திற்குள் அமைக்கப்பட்டுள்ள 14 கி.மீ இரயில் பாதை 6 இரயில் தடங்கள் வழியாக தேசிய ரயில் வலைப்பின்னலுடன் இணைகிறது. ஜின்னா சர்வதேச விமான நிலையமும் 22 கி.மீ தூரத்தில் மிக அருகில் உள்ளது. காசிமின் துறைமுக குடியிருப்பு பகுதி கராச்சியின் பின் காசிம் நகருக்கு அருகில் உள்ளது.
துறைமுக மற்றும் தொழில்துறை மண்டலங்களுக்கான நில ஒதுக்கீடு
துறைமுகத்தின் மொத்த பரப்பளவு 3,520 ஏக்கர் (14.2 சதுர கிலோமீட்டர்) ஆகும். அருகிலுள்ள 8,700 ஏக்கர் பரப்பளவு (35 சதுரகிலோமீட்டர்) தொழில்துறை பகுதிகளுக்கு ஒதுக்கப்பட்டுள்ளது. காசிம் துறைமுகம் மூன்று முக்கிய மண்டலங்களாக பிரிக்கப்பட்டுள்ளது :. அவை:
1.வடமேற்கு தொழிற் துறை மண்டலம் 2.தென்மேற்கு தொழிற் துறை மண்டலம் 3.கிழக்கு தொழிற் துறை மண்டலம்
வசதிகள்
1.பன்னோக்கு முனையம் 2.கொள்கலன் முனையம் 3.நீர்ம வேதியியல் முனையம் 4.எண்ணெய் முனையம்
இவை தவிர துறைமுகத்தில் இரவு நேர கப்பல் பயண வசதிகளும் உள்ளன. இரவில் அதிகபட்சம் ஒட்டுமொத்த கப்பல் நீளம் 202 மீட்டர் அளவுள்ள கப்பல்கள் இங்கு இயக்கப்படுகின்றன.
விரிவாக்க திட்டங்கள்
காசிம் துறைமுகத்தை வரவிருக்கும் ஆண்டுகளில் சுமார் 1.22 பில்லியன் அமெரிக்க டாலர் அன்னிய நேரடி முதலீட்டைக் கொண்டு நீர்ம சரக்கு, வாயு சரக்கு, எண்ணெய் கொள்கலன் சரக்குகள் போன்ற மேலும் பல்வேறு வசதிகள் கொண்ட துறைமுகமாக விரிவு படுத்த திட்டமிட்டுள்ளது. .
அலையாத்தி காடுகள்
சிந்து டெல்டா அமைப்பின் வடமேற்கு விளிம்பில் காசிம் துறைமுகம் அமைந்துள்ளது. நீண்ட மற்றும் குறுகிய சிற்றோடைகள், மண் தரைகள் மற்றும் வறண்ட காலநிலையில் காணப்படும் மிகப்பெரிய சதுப்புநில வன சூழல் அமைப்புகளில் ஒன்றான சிந்து நதி டெல்டா-அரபிக் கடல் அலையாத்திக் காட்டு நிலங்கள் முதலியவற்றை கொண்ட அமைப்பாக சிந்து டெல்டா அமைப்பு  வகைப்படுத்தப்படுகிறது, 1972 ஆம் ஆண்டில் பாக்கித்தானில் இருந்து எட்டு வகையான சதுப்புநில மரங்கள் பதிவு செய்யப்பட்டன,. இருப்பினும் அவற்றில் பொருத்தமான வாழ்விடங்களில் காணப்படும் நான்கு இனங்கள் மட்டுமே தொடர்ந்து செழித்து இருக்கின்றன. பல வகையான ஊர்வன, பறவைகள் மற்றும் நிலப்பரப்பு பாலூட்டிகள் இத்திட்டப்பகுதியில் வசிக்கின்றன. இப்பகுதியில் அதிகரித்த கப்பல் மற்றும் தொழில்துறை நடவடிக்கைகள் காரணமாக இவை தொடர்ந்து அச்சுறுத்தலுக்கு உள்ளாகின்றன. thumb|280x280px|சதுப்பு நிலக்காடுகள் சூழ்ந்துள்ள காசிம் துறைமுகத்தின் வான்வழி படம். சிந்து மற்றும் பலூசிசுத்தானின் கடலோரப் பகுதிகளில் உள்ள சதுப்புநில காடுகளின் சமூக, சுற்றுச்சூழல் மற்றும் பொருளாதார முக்கியத்துவத்தை அங்கீகரிக்கும் ஒரு சதுப்புநில பாதுகாப்பு முயற்சியை பாக்கித்தான் நாட்டின் இயற்கைக்கான உலகளாவிய நிதியம் முன் எடுத்துள்ளது. இதன் ஒரு பகுதியாக, சிந்து நதிப்படுகைகளில் (காசிம் துறைமுகப் பகுதி உட்பட) கோரங்கி - பிட்டி கிரீக் அமைப்பில் சதுப்புநில சுற்றுச்சூழல் அமைப்பைப் பாதுகாப்பதற்கான முயற்சிகள் மேற்கொள்ளப்பட்டுள்ளன. சமூகம், உள்ளூர் பள்ளி குழந்தைகள் மற்றும் காசிம் துறைமுக ஆணையம் மற்றும் அரசு வனத்துறை போன்ற பிற பங்குதாரர்களின் ஈடுபாட்டின் மூலம் கோரங்கி - பிட்டி கிரீக் பகுதியில் தேர்ந்தெடுக்கப்பட்ட சீரழிந்த சதுப்புநில காடுகளை பாதுகாப்பதே இத்திட்டத்தின் நோக்கமாகும்.
கராச்சி கடற்கரையில் டாசுமன் எண்ணெய் கசிவு 2003
2003 ஆம் ஆண்டு ஆகத்து மாதத்தில் காசிம் துறைமுகத்தின் கால்வாய் வழிக்கு மேற்கே உள்ள கடற்கரையில் கிரேக்க நாட்டில் பதிவு செய்யப்பட்ட எண்ணெய் கப்பல் டாஸ்மன் ஸ்பிரிட் என்பதிலிருந்து ஒரு மிகப்பெரிய எண்ணெய் கசிவு ஏற்பட்டது. இந்த சுற்றுச்சூழல் அமைப்பில் இருந்த ஏராளமான மீன்கள் மற்றும் ஆமைகள் எண்ணெய் பாதிப்பால் இறந்தன. ஒரு முக்கியமான சதுப்புநில காடும் பாழாகியது. மக்களும் குமட்டல் நோயால் பாதிக்கப்பட்டனர். அந்த நேரத்தில், இந்த சம்பவம் காசிம் துறைமுகப் பகுதியில் கடலோர வாழ்க்கைக்கு தீங்கு விளைவிக்கும் என்று அஞ்சப்பட்டது. இருப்பினும் காசிம் துறைமுகத்திற்கான நீர்வழி நுழைவாயிலான பிட்டி கிரீக்கில் பெரிய பாதிப்பு எதுவும் காணப்படவில்லை.
மாசு இல்லாத முனையம்
காசிம் துறைமுகத்தில் 175 மில்லியன் டாலர் மதிப்புள்ள மாசு இல்லாத நிலக்கரி, சிமென்ட் மற்றும் நிலக்கரி கழிவு முனையம் ஆகியவற்றை மேம்படுத்துவதற்கான நடைமுறை ஒப்பந்தம் கையெழுத்திடப்பட இருப்பதாக சமீபத்தில் காசிம் துறைமுக ஆணையம் அறிவித்துள்ளது. இதன் மூலம் ஆண்டுக்கு 8 மில்லியன் டன் கழிவுகள் துறைமுகத்தில் கையாளப்படும் என்று எதிர்பார்க்கப்படுகிறது. இந்த நடவடிக்கையால் சுற்றுச்சூழலை சரிசெய்யமுடியாத சேதங்கள் காப்பாற்றப்படும். தூள் நிலக்கரியை திறந்த கப்பல்களில் மொத்தமாக கையாளப்பட்டிருந்தால் ஏற்படும் கடுமையான அச்சுறுத்தலான. துறைமுகத் தொழிலாளர்கள் மற்றும் அருகிலுள்ள மக்களின் உடல்நலத்தை கடுமையான சுவாச நோய்களிலிருந்து காப்பாற்றும்.
புற இணைப்புகள்
பகுப்பு:பாக்கித்தான்
சங்கு நாராயணன் கோயில்
சங்கு நாராயணன் கோயில் (Changu Narayanan Temple), நேபாள நாட்டின் பக்தபூர் மாவட்டத்தில் தவளகிரி மலைப்பகுதியில் சங்கு என்ற கிராமத்தில் அமைந்த பண்டைய இந்து சமயக் கோயிலாகும். காத்மாண்டு சமவெளியில் உள்ள காத்மாண்ட் நகரத்தின் கிழக்கில் இருபது கிலோ மீட்டர் தொலைவிலும், பக்தபூர் மாவட்டத் தலைமையிடமான பக்தபூர் நகரத்திற்கு வடக்கே ஏழு கிலோ மீட்டர் தொலைவிலும் சங்குநாராயாணன் கோயில் அமைந்துள்ளது.
இக்கோயில் திருமாலுக்கு அர்ப்பணிக்கப்பட்டதாகும். நேபாளத்தில் இக்கோயில் மிகப் பழமையானதாக கருதப்படுகிறது. இக்கோயில் அருகே மனோகரா ஆறு பாய்கிறது. யுனேஸ்கோவால் அங்கீகரிப்பட்ட உலகப் பாரம்பரியக் களங்களில் ஒன்றாக சங்கு நாராயணன் கோயில் விளங்குகிறது.